เก็บ มติชนสุดสัปดาห์ ลงจากแผง - หลังมีบทกวีสะกดผิด
มติชนสุดสัปดาห์ หน้าปก ยิ่งลักษณ์ ยืนอยู่ด้านหน้าทวน ถูกเก็บเกลี้ยงแผงแล้ว โดยพบหน้าท้ายๆ มีบทกวีสะกดคำผิด ซึ่งเสี่ยงถูกตีความว่าผิดกฎหมาย15 ส.ค. 2557 - ตามที่ในวันนี้หนังสือพิมพ์รายสัปดาห์เช่น มติชนสุดสัปดาห์ สยามรัฐสัปดาห์วิจารณ์ เนชั่นสุดสัปดาห์ โลกวันนี้วันสุข จะถูกวางจำหน่ายนั้น มีรายงานว่า หนังสือพิมพ์มติชนสุดสัปดาห์ฉบับที่ 1774 ประจำวันที่ 15-21 สิงหาคม 2557 ไม่มีการวางจำหน่ายในแผงหนังสือสำหรับภาพปกของมติชนสุดสัปดาห์ฉบับดังกล่าว ตามที่มีการเผยแพร่ก่อนหน้านี้ เป็นรูป น.ส.ยิ่งลักษณ์ ชินวัตร อดีตนายกรัฐมนตรี ยืนอยู่ด้านหน้าทวนหลายเล่ม ซึ่งใช้โปรแกรมคอมพิวเตอร์ตัดต่อ และโปรยว่า หยัดตรงดั่งปลายทวน และมุมล่างซ้ายมีรูปการ์ตูนเจ้าจุกแต่งเครื่องแบบ รปภ. ระบุข้อความว่า คิดถึงนะ จากลุงยู๊ดดดทั้งนี้ ได้รายงานโดยพาดหัวว่าและพาดหัวรองว่าโดยเอเอสทีวีผู้จัดการออนไลน์ รายงานว่า ได้โทรศัพท์สอบถามไปยังผู้แทนจำหน่ายหนังสือและยืนยันการสั่งเก็บนิตยสารมติชนสุดสัปดาห์ทั้งนี้ในรายงานของเอเอสทีวีผู้จัดการออนไลน์ ให้ความสำคัญกับเนื้อหาในเล่มที่มีบทความวิจารณ์การทำงานของ คสช. โดยยกตัวอย่างบทนำในหน้า 10 ที่ใช้หัวเรื่องว่าระบุว่าการเดินทางกลับไทยของ น.ส.ยิ่งลักษณ์ เป็นการลบคำสบประมาทและแสดงจุดยืน หยัดตรงดั่งปลายทวน และรายงานพิเศษหน้า 16 หัวข้อ โดยพาดพิง พล.อ.ประวิตร วงษ์สุวรรณ พล.อ.อนุพงษ์ เผ่าจินดา และ พล.อ.ประยุทธ์ จันทร์โอชา ว่าอยู่เบื้องหลังการชุมนุม กปปส. และมีส่วนในการตัดสินใจช่วงการรัฐประหาร 22 พ.ค. 2557 โดยหลังจากนั้นมีการแต่งตั้งทั้ง พล.อ.ประวิตร และ พล.อ.อนุพงษ์ เป็นที่ปรึกษา คสช.นอกจากนี้ในรายงานพิเศษยังยกย่อง พล.อ.ประวิตร เป็น ป๋าคนที่ 2 ของวงการทหารด้วย มีการระบุว่า มูลนิธิ ป่ารอยต่อฯ ที่ พล.อ.ประวิตร เป็นประธาน กลายเป็นมูลนิธิแห่งอำนาจที่กำลังมาแรงแซงโค้งมูลนิธิรัฐบุรุษของ พล.อ.เปรม ติณสูลานนท์ ประธานองคมนตรี และมูลนิธิพิทักษ์อุทยานแห่งชาติเขาใหญ่ ของ พล.อ.สุรยุทธ์ จุลานนท์ องคมนตรีด้วยเอเอสทีวีผู้จัดการออนไลน์ ระบุด้วยว่า ในรายงานพิเศษของมติชนสุดสัปดาห์ยังกล่าวถึงกรณีที่ยุครัฐบาล พ.ต.ท.ทักษิณ ชินวัตร ย้าย พล.อ.ชัยสิทธิ์ ชินวัตร ลูกพี่ลูกน้องจากตำแหน่ง ผบ.ทบ. ที่อยู่ในตำแหน่งมาแค่ 1 ปี เป็น ผบ.สส. เพื่อให้ พล.อ.ประวิตร มาเป็น ผบ.ทบ. ตอนหนึ่งในรายงานพิเศษของมติชนสุดสัปดาห์ระบุอย่างไรก็ตาม ผู้สื่อข่าวประชาไทตรวจสอบจากหนังสือพิมพ์มติชนสุดสัปดาห์ พบว่า ส่วนที่น่าจะทำให้มีการตัดสินใจเก็บออกจากแผงหนังสือ น่าจะมาจากบทกวีที่หน้าท้ายๆ ของมติชนสุดสัปดาห์ ซึ่งแต่งโดยผู้ใช้นามปากกาว่า ระริน มุข ซึ่งบทกวีดังกล่าว มีอยู่บทหนึ่งที่สะกดคำผิดหนึ่งจุด ซึ่งอาจทำให้ถูกตีความว่าผิดกฎหมายได้
มติชนสุดสัปดาห์ หน้าปก ยิ่งลักษณ์ ยืนอยู่ด้านหน้าทวน ถูกเก็บเกลี้ยงแผงแล้ว โดยพบหน้าท้ายๆ มีบทกวีสะกดคำผิด ซึ่งเสี่ยงถูกตีความว่าผิดกฎหมาย 15 ส.ค.
การควบคุมสื่อ,ประวิตร วงษ์สุวรรณ,ภาษาไทย,มติชนสุดสัปดาห์,สะกดผิด,สื่อมวลชน,สื่อมวลชนไทย,อนุพงษ์ เผ่าจินดา,เครือมติชน,เปรม ติณสูลานนท์